Fairchild Dornier 328

Fairchild Dornier 328 er et regionalt passasjerfly. Utviklingen av flyet begynte i Tyskland på slutten av 80-tallet, prototypen fløy første gang 6. desember 1991 og de første flyene ble levert i oktober 1993 som Dornier 328, men i 1996 ble 80% av Dornier kjøpt opp av den amerikanske flyprodusenten Fairchild og flytypen deretter markedsført som Fairchild Dornier 328. Flytypen utmerker seg ved at den har vært levert både med turbopropmotorer og turbofanmotorer, den siste varianten under betegnelsen 328JET.

328JET fløy første gang 20. januar 1998, og de første produksjonseksemplarene ble levert fra juli 1999. 328JET er utstyrt med to Pratt & Whitney Canada PW306B turbofanmotorer som gir flyet en topphastighet på 750 km/t i forhold til turbopropvariantens 620 km/t. Skroget er forlenget med 6 cm, understellet er forsterket og en del av avionikken er endret, men ellers er variantene stort sett identiske.

 Referanser 
Fairchild Dornier 328JET, Airliners.net

 Eksterne lenker 

Kategori:Passasjerfly
Kategori:Tomotors propelldrevne luftfartøy
Kategori:Tomotors jetdrevne luftfartøy
Kategori:Dornier-luftfartøy
Kategori:Smalbuksfly

id:Fairchild Dornier 328JET